बॉलीवुड एक्टर सुनील शेट्टी पर फिल्माए गए सीन, फैंस संग खिंचवाई तस्वीरे
हिमाचल के जिला लाहौल स्पीति में वेब सीरीज नंदा देवी की शूटिंग के लिए गुरुवार को यूनिट सिस्सू पहुंची, जहां बर्फ के बीच सीन फिल्माए गए।
हिमाचल के जिला लाहौल स्पीति में वेब सीरीज नंदा देवी की शूटिंग के लिए गुरुवार को यूनिट सिस्सू पहुंची, जहां बर्फ के बीच सीन फिल्माए गए। सुनील शेट्टी, जुगल हंसराज, महेश एण्ड राजेश सहित लोकल फिल्म स्टार विरू एण्ड साहिल इस दौरान शॉट देते नजर आए ।
शूटिंग के बीच शुरू हुई बर्फबारी
वेब सीरीज की शूटिंग के दौरान बर्फ गिरने का सिलसिला शुरू हो गया था । वेब सीरीज की टीम के हेड कैमरामैन DOP अजीम, जूनियर आर्टिस्ट मैनेजर अनिल व विक्की ट्रांसपोर्ट मैनेजर बर्फबारी के बीच मस्ती करते दिखे ।
ओल्ड मनाली में हुई फिल्म सरजमीं की शूटिंग
फिल्म सरजमीं की शूटिंग आज भी ओल्ड मनाली के वन विहार में जारी रही । साउथ स्टार पृथ्वीराज सुकुमारन व इब्राहिम अली खान पर सीन फिल्माए गए । इब्राहिम आज शूटिंग से जल्दी वापिस लौट गए थे । आज अधिकतर शूटिंग कॉटेज के बाहर बरामदे हुई ।
सुनील शेट्टी ने प्रशंसकों संग ली तस्वीरें
बुधवार के दिन सुनील शेट्टी अपने कॉटेज में ही रहे । इस दौरान उन्होंने अपने प्रशंसकों संग फोटो भी खिंचवाई । सुनील के साथ फोटो खिंचवाने के बाद उनके एक प्रशंसक ने कहा कि सुनील शेट्टी मिलनसार व्यक्ति हैं । वे एक ही बार रिक्वेस्ट करने पर फोटो खिंचवाने के लिए राजी हो गए ।
स्थानीय लोगों को भी मिला है रोजगार
पर्यटन व्यवसायी राजीव कारवा ने बताया कि शूटिंग यूनिट के आने से युवाओं को रोजगार के अवसर भी मिलते हैं। उन्होंने कहा यूनिट में चल रही गाड़ियों सहित अन्य डिपार्टमेंट में लोकल लोगों को रोजगार मिला है।